கேள்வி: சீவல்லபன் என்பது என்ன?
பதில்: சீவல்லபன் கி.பி.835 முதல் 862 வரை பாண்டிய நாட்டினை ஆட்சி செய்த பாண்டிய மன்னனாவான். வரகுணன் மகனான சீமாறன் சீவல்லபன் கி.பி.835 ஆம் ஆண்டு ஆட்சியை ஏற்றான். மாறவர்மன், ஏகவீரன், பரசக்கர கோலாகலன், அபனிபசேகரன் ஆகிய சிறப்புப் பெயர்களையும் பெற்றவனாவான். வரகுண வர்மன், பராந்தகப் பாண்டியன் இருவரும் சீவல்லபனின் மகன்களாவர். இவனது சிறப்புப் பெயரால் அவனிப சேகரமங்கலம் என்ற ஊர் திருச்செந்தூர் அருகில் உள்ளது என அவ்வூர்க் கல்வெட்டில் குறிப்பிடப்பட்டுள்ளது. மேலும் 'அவனிபசேகரன் கோளகை' என்ற பொற்காசை இவன் வெளியிட்டான் என்பதும் குறிப்பிடத்தக்கது.
கேள்வி: சீவல்லபன் - சீவல்லபன் ஆற்றிய போர்கள் பற்றி விளக்கவும்.
பதில்: புதுக்கோட்டை சிற்றண்ண வாசலில் அமையப்பெற்றிருக்கும் குகைக்கோயிலில் "பார்முழுதாண்ட பஞ்சவர் குலமுதல் ஆர்கெழுவைவேல் அவனிபசேகரன்-சீர்கெழு செங்கோல் சீவல்லவன்" எனக் கூறுவதன்படி சீமாறன் ஏகவீரன் ஆகையால் பல போர்களைச் செய்தான். மேலும் புதுக்கோட்டை சிற்றண்ண வாசலையும் கைப்பற்றினான். மேலும் இவனது படை குண்ணூர், சிங்களம் (ஊர்), விழிஞம் ஆகிய ஊர்களிலும் போர் செய்து வென்றுள்ளதும் குறிப்பிடத்தக்கது. விழிஞம் என்பது திருவனந்தபுரத்திற்கு அண்மையில் உள்ளது. இங்கு நடைபெற்ற போரில் சேரமன்னன் உயிர் இழந்தான். குடமூக்கு மேலைக் கங்கர், பல்லவர், சோழர், கலிங்கர், மாசுதர் ஆகிய மன்னர்களின் மீது படையெடுத்து வெற்றி சூடினான்.
கேள்வி: சீவல்லபன் - ஈழ நாட்டில் ஆற்றிய போர்கள் பற்றி விளக்கவும்.
பதில்: ஈழ நாட்டில் முதலாம் சேனன் அரசனாக இருந்த சமயம் படையெடுத்துச் சென்ற சீமாறன் சீவல்லபன் முதல் சேனையினைத் தோற்கடித்துப் பல நகரங்களைச் சூறையாடினான். புத்த விகாரம் இருந்த பொற் படிமங்களையும், பொருட்களையும் கைப்பற்றி வந்தான் என மகாவம்சம் குறிப்பிடப்பட்டுள்ளது. பாண்டியர் படையெடுப்பிற்கு ஆற்றாது சிங்கள மன்னன் மலைநாட்டுக்குத் தப்பிச் சென்றான். இளவரசன் மகிந்தன் இறந்தான். காசபன் ஓடிவிட்டான். பணிந்து உடன்படிக்கை செய்து கொண்ட முதலாம் சேனன் சிங்களத்தை ஒப்படைத்தான் என சின்னமனூர் செப்பேடு குறிப்பிடப்பட்டுள்ளது. சீவல்லபன் வடக்கில் ஓயாமல் போரில் ஈடுபட்டிருந்ததால் பாண்டிய அரியணையைக் கைப்பற்றுவதற்கு மாயப் பாண்டியன் என்பவன் சூழ்ச்சி செய்தான். அவன் இலங்கை வேந்தன் இரண்டாம் சேனன் மதுரை மீது படையெடுக்குமாறுத் தூண்டினான். இரண்டாம் சேனன், மாய பாண்டியனுடன் சேர்ந்து பாண்டிய நாட்டின் மீது படையெடுத்து வந்தான். ஈழப்படை மதுரையைத் தாக்கி, சீவல்லபனை மதுரையை விட்டு ஓடுமாறு விரட்டியது என்று மகாவம்சம் கூறுகிறது. இலங்கை மூலங்களும் பாண்டிய மூலங்களும் ஒன்றுக்கொன்று வேறுபடுகின்றன. கே. ஏ. நீலகண்ட சாஸ்திரியின் கூற்றுப்படி, பாண்டிய மூலங்கள் நம்பகமானவை. அவர் தனது 'பாண்டிய இராச்சியம்' என்ற நூலில் இவ்வாறு குறிப்பிடுகிறார்: "பாண்டிய தரப்புச் சான்றுகள், ஆளும் மன்னன் ஒரு மாயா பாண்டியனை வெற்றிகரமாகத் தோற்கடித்து, அந்தப் போராட்டத்தின் முடிவில் தனது அரியணையைத் தக்க வைத்துக் கொண்டான் என்று கூறுகின்றன. ஆனால் இலங்கைத் தரப்போக்கோ, பாண்டிய இளவரசனுக்குப் பகுதியளவு ஆதரவாக சேனை மேற்கொண்ட எதிர்ப் படையெடுப்புக் கதையின் மூலம், பாண்டிய இராச்சியத்திற்கு ஒரு மாபெரும் பேரழிவு ஏற்பட்டதாகச் சித்தரிக்கிறது. இந்தக் கூற்றுகளை ஒப்புவிக்க எந்தச் சாத்தியமும் இல்லை; அவற்றுள் ஒன்றை நம்பத்தகாததாகக் கருதி நிராகரிக்க வேண்டும்." இப்போது, மேலோட்டமாகப் பார்க்கும்போது, ஸ்ரீமரரின் ஆட்சிக்காலத்தில் பாண்டியப் பேரரசுக்கு இத்தகைய ஒரு பெரும் பேரழிவு ஏற்பட்டது என்றும், சின்னமானூர் செப்பேடுகள் உண்மையை மறைத்தன அல்லது வேண்டுமென்றே அந்த ஆட்சியைப் பற்றி ஒரு தவறான விவரத்தை அளித்தன என்றும் கருதுவது சாத்தியமற்றதாகத் தோன்றுகிறது. மறுபுறம், மகாவம்சம் என்பது இலங்கையின் வரலாற்றைப் பற்றிய மிகவும் அலங்கரிக்கப்பட்ட மற்றும் கவித்துவமான ஒரு பதிவாகும். மேலும், மகாவம்சத்தின் இந்த அத்தியாயத்தில், பிற்காலத்தைச் சேர்ந்த (கி.பி. பன்னிரண்டாம் நூற்றாண்டு) சில நிகழ்வுகள், ஒருவேளை கதையின் தீவிரத்தைக் குறைப்பதற்காக மீண்டும் கூறப்பட்டுள்ளன என்ற எண்ணத்தைத் தவிர்க்க முடியவில்லை. சற்று முன்னர் விவரிக்கப்பட்ட பாண்டிய மன்னனால் இலங்கை கைப்பற்றப்பட்ட கதை. பன்னிரண்டாம் நூற்றாண்டின் பாண்டிய உள்நாட்டுப் போர்களுக்கு வரும்போது, அதில் இலங்கை மன்னர்கள் அடிக்கடி தலையிட்டனர், மகாவம்சம் தொடர்ந்து இலங்கை மன்னர்கள் மற்றும் தளபதிகளுக்கு சாதகமாகவே இந்த விவரத்தை அளிக்கிறது என்பதை நாம் காண்போம். எனவே, ஸ்ரீமாரா இலங்கைக்கு எதிராக ஒரு வெற்றிகரமான தாக்குதலை நடத்தினார் என்றும், பதிலடி முயற்சியை முறியடித்தார் என்றும் நாங்கள் முடிவு செய்கிறோம்
கேள்வி: சீவல்லபன் - பல்லவ நாட்டில் ஆற்றிய போர்கள் என்பது என்ன?
பதில்: சீவல்லபன் பல்லவர்களுடன் நடத்திய போர்கள் பலவனவாகும். அவற்றுள் மூன்றாம் நந்திவர்மனுடன் முதலாம் தெள்ளாற்றுப் போர், குடமூக்குப் போர், நிருபதுங்கவர்மன் அரிசிற்கரைப் போர் என்பன சிறப்புடைய போர்களாகும். கி.பி.836 ஆம் ஆண்டளவில் மூன்றாம் நந்திவர்மன் சீவல்லபன் போரிட்டு தொண்டை மண்டலம் தென்பகுதியினைக் கைப்பற்றினான். மூன்றாம் நந்திவர்மன் மீண்டும் போரிட்டு சீவல்லபனை வென்றான் என "தெள்ளாறு எறிந்த நந்திவர்மன்" கல்வெட்டில் குறிப்பிடப்பட்டுள்ளது. திருச்சி சென்னிவார்க் கோவில் கல்வெட்டும், "தெள்ளாற்றெறிந்து ராஜ்யமும் கொண்ட நந்தி போத்தரையர்' எனக் கூறுகின்றது. பாண்டியன் சீவல்லபன் வென்றாலும் நந்தியிடம் தோல்வியே கண்டான் தொண்டை நாடு இழந்தான். தெள்ளாற்றுப் போரில் தோல்வியடைந்த பாண்டியன் சீீவல்லபன் குடமூக்குப் போரில் போரிட்டான். தஞ்சை கும்பகோணம் அன்று குடமூக்கு என்றிருந்தது. நந்திவர்மனுடன் வந்த மேலைக் கல்கர், சோழர், கலிங்கர் ஆகிய அனைவரையும் வெற்றி கொண்டான் என நந்திவர்மன் மகன் நிருபதுங்கவர்மன் தன் வாகூர்ச் செப்பேடு குறிப்பிட்டுள்ளான். தளவயபுரம் செப்புத் தகடுகளின்படி, பாண்டிய மன்னன் ஸ்ரீமார ஸ்ரீவல்லபன், வைகை நதிக்கு அருகிலுள்ள கொங்குப் பகுதியில் பல்லவர்களை (கடவர்களை) அனுரப் போரில் தீர்க்கமாகத் தோற்கடித்து, பாண்டியக் கட்டுப்பாட்டை நிலைநாட்டினான். நிருபதுங்கவர்மன் பாண்டியன் சீவல்லபனை வெல்வதற்காக அரிசில் ஆறு ஊராகிய அரிசிற்கரையில் போர் நடைபெற்று நிருபதுங்கவர்மன் வெற்றி பெற்றான். வாகூர்ச் செப்பேடும் இதனைக் கூறும். இதன்பின்னர் சோழ நாடு பல்லவர் ஆட்சிக்குள் வந்தது. லால்குடி, கண்டியூர், திருச்சின்னம் பூண்டி, திருக்கோடிகா போன்ற ஊர்களில் அமைந்துள்ள கல்வெட்டுக்கள் இச்செய்தியினைக் கூறும். கி.பி. 862 ஆம் ஆண்டில் சீவல்லபன் இறந்தான்.